OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 1 Pv 753/14/5511	Žilina 03.03.2016 
EEČ: 2-43-62-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 30.12.2014 spisová značka 1 Pv 753/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ktoré bolo vedené proti obvinenému XXXXX na tom skutkovom základe, že 
dňa 29.07.2014 v presne nezistenom čase v dobe od 01.00 hod. do 02.00 hod. v Žiline na Ul. XXXXX v pobočke spoločnosti XXXXX, ako brigádnik počas manipulácie        s  balíkmi odcudzil prepravovaný balík č. XXXXX, ktorého obsahom bol tablet zn. Samsung Galaxy Tab4, bielej farby, IMEI:XXXXX, ktorý si v prepravnom vozidle zobral z vrchnej nezáfoliovanej časti palety a vložil si ho pod mikinu a následne ho preložil do svojho ruksaku a odniesol domov, kde balík otvoril a po zistení, čo sa v ňom nachádza, dal na internet inzerát na jeho predaj, ktorý následne zmazal po tom, keď bol spoločnosťou XXXXX dotazovaný na stratu balíka, pričom odcudzený tablet aj s príslušenstvom následne odniesol v otvorenej originálnej krabici do pobočky spoločnosti na Ul. XXXXX v Žiline, kde bol dňa 01.08.2014 o 04.00 hod. nájdený zamestnancom spoločnosti XXXXX, čím odcudzením tabletu spôsobil spoločnosti XXXXX, škodu vo výške 318,- Eur.        
XXXXX 

Uznesením prokurátora Okresnej prokuratúry Žilina zo dňa 30.12.2014, spisová značka 1 Pv 753/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
		Uznesením Okresnej prokuratúry v Žiline 1Pv 753/14/5511-9 zo dňa 30.12.2014 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX, ktorý bol trestne stíhaný pre prečin krádeže podľa § 212 ods. 1 Trestného zákona.

Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 mesiacov.
Zároveň mu bola uložená povinnosť uhradiť spoločnosti XXXXX, škodu vo výške 159,- Eur, a to najneskôr do uplynutia skúšobnej doby. 

Uznesenie o podmienečnom zastavení trestného stíhania nadobudlo právoplatnosť dňa 13.01.2015, kedy začala obvinenému plynúť skúšobná doba.
Skúšobná doba obvinenému uplynula dňa 13.01.2016.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby bol vyžiadaný odpis registra trestov obvineného XXXXX, správy k osobe obvineného z Obvodného oddelenia PZ XXXXX, Okresného úradu XXXXX, Mestského úradu XXXXX, ako i bolo preverené, či uhradil spôsobenú škodu a zároveň bola k osobe obvineného XXXXX vykonaná lustrácia na Okresnej prokuratúre v Žiline.

Zo zabezpečených správ bolo zistené nasledovné:
Obvinený XXXXX uhradil spôsobenú škodu a počas skúšobnej doby podmienečného zastavenia trestného stíhania sa nedopustil žiadneho trestného činu.
Počas skúšobnej doby sa dopustil jedného priestupku - priestupku na úseku dopravy, a to dňa 19.07.2015. Za prekročenie rýchlosti mu bola uložená bloková pokuta vo výške 20,- Eur. 

Napriek tomu, že XXXXX sa počas skúšobnej doby dopustil jedného priestupku, s poukazom na jeho charakter, závažnosť, prihliadajúc na to, že XXXXX sa počas skúšobnej doby nedopustil žiadneho iného protiprávneho konania, som toho názoru, že je možné konštatovať, že obvinený XXXXX splnil podmienky pre rozhodnutie o osvedčení sa v skúšobnej dobe podmienečného zastavenia trestného stíhania v zmysle ustanovenia § 217 ods. 1 Trestného poriadku.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka